وەرجەیە وە ماوەیک، ئەو فیلە وەناو "ئەريكومبان" چگەسە ناو دوکانەیل برنج و دان لە ویلایەت کیرالا لە باشوور هندستان.
رووژنامەی "ئینديان ئیكسپرس" وت: تیمیگ لە ١٥٠ وەرپرس ئەو فیلە گردنە، ک دویای ئەوەگ پەنج گولەی سڕەوکردن لەلی دریا، هەمیش تەقەلای وایین و پەلامار داگە.
دویای گردنی، پایلی بەسیانەو و بان چەوەیلی پووشیان، و پەنج فیل دەسی هاوردن تا ئەو فیل بکوشە ئەرا ناو ماشین بارهەڵگر دەڵەک بیەن.
یە یەکەم جار نییە ک وەرپرسەیل تەقەلای گردن ئی فیلە بیەن، ک مەزەنە کریەێد تەمەنی ٣٠ ساڵە.
لە ساڵ ٢٠١٧، گولەی سڕەوکردن ئەرا ئەریکومبان وەشیا، وەلێ لەدەسیان مەرقەز بوی.
لە مانگ گوزەشتە، وەرپرسەیل دوکانیگ درووکانی ئەرا برنج و دان دروس کردن، تا فیلەگە بارن، وەلێ دادگا ئی کارە وسان.
وەگورەی حکومەت؛ زیاتر لە ٦٠٪ لە فیلەیل ئاسیایی لەناو هندستان هەس.
وەگورەی دویاترین ئامار لە ساڵ ٢٠١٧، شمارەی فیل لە هندستان رەسیە ٢٩.٩٦٤ فیل.
